Allir sem koma til landsins frá og með föstudegi þurfa að framvísa vottorði um neikvætt PCR-próf á landamærunum. Þeir sem greinast með afbrigði veirunnar sem eru þekkt fyrir að vera meira smitandi verða að dvelja í sóttvarnahúsi.
Svandís Svavarsdóttir, heilbrigðisráðherra, kynnti á ríkisstjórnarfundi í morgun drög að nýrri reglugerð, sem tekur gildi á föstudaginn, um hertar aðgerðir á landamærunum. Tvöföld sýnataka með 5 til 6 daga sóttkví á mili verður áfram í gildi, en farið verður fram á neikvætt COVID-próf fyrir komuna til landsins sem má ekki vera eldra en 72 tíma gamalt
Svandís segir markmiðið með þessu að geta létt á aðgerðum innanlands.
Þórdís Kolbrún Reykfjörð Gylfadóttir ferðamálaráðherra segir aðgerðirnar ekki hafa mikil áhrif á ferðaþjónustuna.
Þeir sem koma til landsins þurfa að framvísa nýlegu, neikvæðu Covid-prófi, samkvæmt drögum að nýrri reglugerð sem Svandís Svavarsdóttir, heilbrigðisráðherra, kynnti á ríkisstjórnarfundi í morgun. Markmiðið er að létta á aðgerðum innanlands.